ออมสินหยุดให้บริการทางการเงิน 14-15 พ.ค.นี้
ออมสิน หยุดให้บริการเงินฝาก-สินเชื่อ และ ATM 14-15 พ.ค. นี้ เพื่อเตรียมขึ้นระบบ Core Banking เฟส 2
11 พ.ค. 2553

ออมสิน หยุดให้บริการเงินฝาก-สินเชื่อ และ ATM 14-15 พ.ค. นี้ เพื่อเตรียมขึ้นระบบ Core Banking เฟส 2 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ในวันที่ 14 - 15 พ.ค.นี้ ธนาคารจะปิดให้บริการในบางธุรกรรม  เพื่อพัฒนาระบบการให้บริการ  Core Banking เฟส 2 ซึ่งเป็นระบบงานด้านสินเชื่อ จึงจำเป็นต้องปิดบริการรับชำระสินเชื่อในวันที่ 14-15 พ.ค. เวลา 14.30 น. และปิดให้บริการด้านเงินฝาก ณ ที่ทำการสาขา สาขาย่อย และหน่วยให้บริการ ในวันที่ 15 พ.ค. ตั้งแต่เวลา 07.00-14.30 น.
นอกจากนี้ จะปิดให้บริการตู้เอทีเอ็ม บริการเบิกถอนเงินสดด้วยบัตรเอทีเอ็ม และบัตร จีเอสบี วีซ่า เดบิต ในวันที่ 14 พ.ค. ตั้งแต่เวลา 23.00 น. จนถึง เวลา 14.30 น. ของวันที่ 15  พ.ค. นี้
อย่างไรก็ตาม หากมีความจำเป็นต้องทำรายการทางการเงินในช่วงวันและเวลาดังกล่าว สามารถแจ้งที่ได้สาขาของธนาคารออมสินล่วงหน้าได้